Diari Oficial de la Generalitat Valenciana


Sumari del DOGV 1811, del 24-06-1992 (1992/825262)

RESOLUCIÓ d'1 de juny de 1992, de la Universitat Politècnica de València, per mitja de la qual convoca proves selectives per a l'ingrés, com a personal laboral fix, en llocs vacants de la seua plantilla de personal laboral.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1811

Data del DOGV
:   24-06-1992

Secció del DOGV
:   AUTORITATS I PERSONAL

Número del document
:   1992/825262


Data del document
:   01-06-1992

Organisme emissor
:   Universitat Politècnica de València

Tipus de document
:   Resolució

Resolució d'1 de juny de 1992, de la Universitat Politècnica de València, per mitjà de la qual convoca proves selectives per a l'ingrés, com a personal laboral fix, en llocs vacants de la seua plantilla de personal laboral.  
Fent ús de les facultats que em confereix l'article 48 del Decret 145/85, del 20 de setembre, i conformement amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s'acorda la convocatòria de proves selectives per a l?ingrés com a personal laboral fix, per als llocs de treball que s'especifiquen en l'annex I, a la Universitat Politècnica de València, d'acord amb les següents:  
BASES DE LA CONVOCATORIA  
1. Normes generals  
1.1. Es convoquen proves selectives per a cobrir, amb personal laboral de nou ingrés, els llocs vacants la categoria professional, funcions i localitat de destinació dels quals s'especifiquen en l'annex I.  
1.2. Les característiques dels llocs convocats i les condicions de treball seran les regulades en el vigent Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, de 05.03.90) i per les normes que es pogueren adoptar en un futur.  
1.3. L?acompliment dels lloes quedarà sotmès a la Llei 53/84, de 26 de desembre, en matèria d'incompatibilitats.  
2. Procediment de selecció  
2.1. El procediment de selecció dels aspirants es farà pel sistema de concurs-oposició lliure.  
2.2. Fase d'oposició. Constarà dels exercicis que tot seguit s'indiquen, tots dos de caràcter obligatori i eliminatori.  
Primer exercici. Consistirà en la resposta d'una prova teòrica sobre coneixements de les matèries relacionades amb les funcions que s'han de dur a terme, d'acord amb el que es disposa en l'annex I.  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d?oposició. En aquest cas se sumarà a la puntuació obtinguda en les proves.  
Entrevista personal. La fase de concurs finalitzarà amb una entrevista personal obligatòria davant el tribunal per a valorar les aptituds professionals del/de la candidat/a segons les funcions que s'han de realitzar i contrastar l?experiència del/de la candidat/a amb les exigències del lloc. En el supòsit que l'aspirant no es presente a l?entrevista personal, s?entendrà que en renuncia, llevat que justifique degudament davant el tribunal la seua absència per causa de força major o malaltia.  
3. Requisits del personal aspirant  
3.1. Per a ser admesos/es a la realització de les proves selectives, els/les aspirants hauran de complir els requisits següents:  
a) Ser espanyol/a.  
b) Haver fet els 18 anys el dia que finalitze el termini de presentació de sol·licituds.  
c) Trobar-se en possessió de la titulació acadèmica requerida per a l'acompliment del lloc de treball, segons consta en l'annex I, a banda dels altres requisits i condicions expressades en la descripció dels llocs.,  
d) No trobar-se, inhabilitat penalment per a l?exercici de funcions públiques.  
e) No haver estat separat, mitjançant un expedient disciplinari, de cap administració o ocupació pública.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament en el Servei de Gestió de Personal i Afers Generals de la Universitat Politècnica de València, camí de Vera, s/n, València, edifici Rectorat.  
4.2. Les sol·licituds s?adreçaran al Rector de la Universitat Politècnica de València, camí de Vera, s/n, 46845 València, en el termini de 15 dies hàbils, a comptar a partir de l?endemà de la publicació d'aquesta convocatòria al Diari Oficial de la Generalitat Valenciana.  
4.3. La presentació de sol·licituds podrà fer-se al registre central de la Universitat Politècnica de València, camí de Vera, s/n, 46844 València, edifici Rectorat, o en qualsevol de les formes establertes en l'article 66 de la Llei de Procediment Administratiu. Juntament amb la sol·licitud haurà de presentar-se, obligatòriament, la següent documentació:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit o que s'al·legue com a mèrit.  
- Acreditació documental (amb originals o còpies compulsades) de l?experiència, formació, coneixements i altres mèrits relacionats amb el lloc que s'al·leguen com a mèrits en el currículum. Els drets d?examen seran els que es relacionen tot seguit i s'ingressaran en el compte corrent núm. 63680976670188 -Taxes- de la Caixa d'Estalvis de València, a la urbana 724, situada a la Universitat Politècnica de València, camí de Vera, s/n, 46640 València.  
Grup A: 2.430 PTA  
Grup B: 1.622 PTA  
Grup C: 1.350 PTA  
Grup D: 810 PTA  
Grup E: 515 PTA  
El justificant de pagament dels drets d?examen es realitzarà amb la impressió, en la sol·licitud del segell de l?entitat esmentada o de qualsevol de les seues oficines.  
5. Admissió de persones aspirants  
5.1. Acabat el termini de presentació de sol·licituds, l?òrgan convocant dictarà una resolució, que es publicarà en el Diari Oficial de la Generalitat Valenciana, i que contindrà la llista de persones admeses i excloses. Us persones aspirants excloses tindran un termini de deu dies, comptadors a partir de la publicació de la resolució per a poder esmenar el defecte que va motivar la seua exclusió.  
5.2. Transcorregut el termini anterior i esmenats els defectes, es dictarà una resolució amb la relació definitiva de persones, admeses, que es publicarà en el Diari Oficial de la Generalitat Valenciana, i s?establirà també, amb almenys quinze dies d'anticipació, la data, el lloc i l?hora d'inici dels exercicis. 4  
6. Tribunal qualificador  
6.1. El tribunal qualificador d'aquestes proves tindrà la composició que figura en l'annex II d'aquesta resolució.  
6.2. El tribunal no podrà constituir-se ni actuar sense la presència d'almenys tres dels seus membres.  
6.3. Els membres del tribunal i també els assessors especialistes i ajudants estan subjectes als motius i causes generals d?abstenció i recusació dels articles 20 i 21 de la Llei de Procediment Administratiu.  
6.4. El tribunal podrà, sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenvolupament de les proves selectives, el tribunal resoldrà tots el dubtes que pogueren sorgir en l?aplicació d'aquestes normes.  
6.6. Per a comunicacions i altres incidències, el tribunal tindrà la seua seu al camí de Vera, s/n, 46393 València, edifici Rectorat.  
6.7. El tribunal que actue en aquestes proves percebrà les assistències previstes en la Llei de la Generalitat Valenciana 7/1989, de 20 d'octubre, de Taxes.  
6.8. El tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
7. Desplegament dels exercicis  
7.1 Els/ les aspirants seran convocats per a cada exercici en una crida única. Aquells que no hi compareguen seran exclosos de l'oposició.  
7.2. L?ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
7.3. Iniciades les proves, el tribunal farà públic l'anunci de la realització de la resta d'exercicis en el local en què s'haja celebrat l'anterior, amb quaranta-vuit hores com a mínim d'anticipació.  
7.4. Les proves selectives es faran a València capital.  
8. Qualificació dels exercicis  
8.1. Fase d'oposició. Cada un dels exercicis de caràcter obligatori i eliminatori es valorarà de 0 a 10 punts i s'haurà d'obtenir, per a aprovar, un mínim de 5 punts en cada un.  
8.1.2. La puntuació total de la fase d?oposició s'obtindrà sumant les puntuacions obtingudes pels aspirants en els dos exercicis eliminatoris.  
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que tot seguit es determina:  
a) Mèrits acadèmics. Es valoraran les titulacions acadèmiques de grau igual o superior a les exigides com a requisit en la convocatòria que tinguen relació amb les funcions del lloc objecte del concurs-oposició, fins a un màxim de 2 punts.  
b) Experiència professional. Es valorarà fins a un màxim de 5 punts l'experiència professional dels aspirants en funcions semblants a les inherents al lloc de treball.  
c) Altres mèrits. Es valoraran fins a 1'50 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball (coneixement d'idiomes, informàtica, cursos de formació i perfeccionament, etc.)  
d) Entrevista personal. Es valorarà fins a 1'50 punts.  
8.2.1. El tribunal publicarà en la seua seu, el lloc, la data i l?hora en què s'iniciaran les entrevistes amb els/les aspirants que hagen superat la fase d?oposició i l?ordre de la seua intervenció. La qualificació total de les proves es determinarà amb la suma de les qualificacions obtingudes en la fase de concurs i. en la fase d'oposició.  
9. Llista de persones seleccionades  
9.1. En acabar cada exercici, el tribunal farà pública, en els llocs d'examen i en el tauler d?anuncis de la seu central, la llista de persones que superen l?exercici esmentat.  
9.2. Finalitzats els exercicis de la fase d'oposició, el tribunal farà pública la llista dels/de les aspirants que hagen obtingut les millors puntuacions en les proves, incloent la fase d'oposició i la fase de concurs, Aquesta llista es configurarà .de major a menor puntuació i, interromprà quan el nombre d'inclosos/es en aquesta coincidesca amb el de vacants que s'ofereixen. Solament les persones incloses en aquesta llista es declararan aprovades en la fase d'oposició.  
9.3. En cas d'empat, l'ordre s'establirà segons la puntuació obtinguda pels/per les aspirants en el primer exercici de la fase d?oposició. Si aquest persistís, segons l'ordre de major puntuació en el segon exercici. I si l'empat encara continuàs, l'ordre s'establiria mitjançant sorteig públic entre els aspirants empatats.  
9.4. El tribunal trametrà la relació de persones aprovades, segons l'ordre obtingut de la suma de les puntuacions de la fase d'oposició i de la fase de concurs, que només podrà ser igual al nombre de llocs que s'ofereixen. No obstant això, el tribunal podrà fer pública una llista complementària on figure la puntuació obtinguda per la resta dels/de les aspirants no seleccionats però que superaren les proves, i en el cas que algunes de les persones sol·licitadores no arribassen a formalitzar el contracte corresponent, s'inclouria en la proposta el/la sol·licitador/a que el segueix per ordre de puntuació. Al mateix temps, es conformarà, amb les persones aspirants no seleccionades, una borsa de treball a la qual s'acudirà per a formalitzar contractes de duració determinada. Se les cridarà per ordre de puntuació.  
10. Presentació de documents  
10.1. En el termini de 20 dies naturals des que es faça pública en el Diari Oficial de la Generalitat Valenciana la llista de persones aprovades i abans de formalitzar els contractes, les persones seleccionades hauran d'aportar els documents següents:  
a) Justificant que acredite estar en possessió de la titulació exigida per a ocupar el lloc. b) Certificat de naixement expedit pel registre civil corresponent. c) Declaració jurada o promesa de no haver estat separat, mitjançant expedient disciplinari, de cap administració o ocupació pública. d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedit pels Serveis Provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins del termini indicat i tret de casos de força major no presenten l?esmentada documentació o que d'aquesta es constate que no compleixen algun dels requisits establerts en la convocatòria no podran ser contractats/ades i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància. En aquest supòsit el tribunal podrà proposar la inclusió en la llista de personal aprovat, en el mateix nombre de persones excloses i seguint l?ordre de puntuació, a aquelles que havent superat els exercicis de la fase d?oposició, haurien quedat fora pel límit de llocs que s'ofereixen (apartat 8.1.2. de les bases.  
11. Formalització dels contractes  
11.1. L?òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
11.2. El personal que supere satisfactòriament el període de prova establert en el Conveni Col·lectiu del Personal Laboral de les Universitats Públiques de la Comunitat Valenciana, adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnades per part dels/de les interessats/ades, segons els recursos establerts en la vigent Llei de Procediment Administratiu.  
València, 1 de juny de 1992. - El Rector de la Universitat Politècnica de València: Justo Nieto Nieto.  
ANNEX I  
Codi del lloc: L/91/68.  
Denominació del lloc de treball: Oficial/a Segona de Laboratori.  
Catalogació: D 12 A.  
Nombre de llocs que s'ofereixen: 1.  
Destinació: Departament de Física de l?Escola Universitària d'Enginyeria Tècnica Agrícola d'Orihuela.  
Localitat: Orihuela.  
Requisits: Títol de Batxillerat Elemental, Graduat Escolar, Formació Professional de primer grau o formació laboral equivalent amb la categoria professional reconeguda en l?Ordenança Laboral.  
Funcions generals:  
- Col·laboració amb els professors per a la preparació de la documentació escrita i dels muntatges corresponents a les pràctiques de laboratori, d?acord amb la categoria professional.  
- Maneig de l?ordinador, com a arxiu de dades i com a editor, principalment en allò que es refereix a l?elaboració de quadres i taules de dades per a mesuraments de magnituds físiques.  
- Col·laboració en l?organització dels equips i material de laboratori.  
- I totes aquelles funcions inherents al lloc de treball i categoria professional  
Mèrits: entre altres, es consideraran com a mèrits per a aquest concurs:  
- Experiència professional en les funcions d'aquest annex i coneixements d?anglès.  
Coneixements sobre els quals tractaran el 1r. i 2n. exercicis:  
A) Teòric: Coneixements bàsics, d'acord amb la titulació exigida i categoria professional, sobre:  
1. Errors; mètodes de mesura i classificació d'aquests.  
2. Mesura de longituds: instruments i procediments de mesura.  
3. Determinació de densitats de líquids.  
4. Determinació de calors específics de sòlids.  
5. Conceptes bàsics de fluids: magnituds i dimensions.  
6. Aparells de mesures de pressions.  
7. Nocions bàsiques d'electricitat: magnituds elèctriques i unitats.  
8. Resistències, condensadors i bobines.  
9. Mètodes àudio- visuals: elements, equips i manipulació.  
B) Pràctic:  
Constarà de dues parts:  
Primera part: realització d'un esquema, taula o quadre dels emprats en les pràctiques de laboratori, mitjançant un editor de textos amb un PC compatible.  
Segona part: realització de muntatge per a mesures de magnituds tractades en el temari anterior.  
Codi del lloc: L/91/69.  
Denominació del lloc de treball: Oficial/a primera de laboratori.  
Catalogació: C/D 13 A.  
Nombre de llocs que s'ofereixen: 1.  
Destinació: Departament de Física (Escola Universitària d'Informàtica).  
Localitat: València.  
Requisits: títol de BUP, Batxillerat Superior, Formació Professional de segon grau o formació laboral equivalent amb la categoria professional reconeguda en l?Ordenança Laboral, i tots els qui hagen superat les proves d'accés a la universitat per a majors de 25 anys, títol de Batxillerat Elemental, Graduat Escolar, Formació Professional de primer grau o formació laboral equivalent amb la categoria professional reconeguda en l?Ordenança Laboral.  
Funcions generals:  
- Col·laboració amb els professors per a la preparació de la documentació escrita i dels muntatges corresponents a les pràctiques de laboratori, d'acord amb la categoria professional.  
- Maneig de l?ordinador, com a arxiu de dades i com a editor, principalment en allò que es refereix a l?elaboració de quadre ' s i taules de dades per a mesuraments de magnituds físiques.  
- Col·laboració en l?organització dels equips i material de laboratori.  
- I totes aquelles funcions inherents al lloc de treball i categoria professional.  
Mèrits: entre altres, es consideraran com a mèrits per a aquest concurs:  
- Experiència professional en funcions similars i coneixements d?anglès.  
Coneixements sobre els quals versaran el 1r. i 2n. exercicis:  
A) Teòric. Consistirà en el desplegament d'un dels temes del temari que a continuació s'indica:  
Coneixements bàsics sobre:  
1. Errors; mètodes de mesura i classificació d'aquests   
2. Nocions bàsiques d'electricitat: magnituds elèctriques i unitats.  
3. Resistències, condensadors i bobines.  
4. L?oscil·loscopi: descripció i utilitat.  
5. Fonts d'alimentació, polímetres, tipus, descripció i funcions.  
6. Mètodes àudio- visuals: elements, equips i la seua manipulació Pràctic. Constarà de dues parts que versaran sobre els punts següents:  
Primera part: tindrà una durada d'una hora com a màxim i es realitzarà un esquema, taula o quadre dels utilitzats en les pràctiques de laboratori, mitjançant un editor de textos, elegit per l'aspirant, amb un PC compatible.  
Segona part: tindrà una durada d'una hora com a màxim i es realitzarà el muntatge per a mesures de magnituds tractades en el temari anterior.  
Codi del lloc: L/91/70.  
Denominació del lloc de treball: Especialista Tècnic/a de laboratori.  
Catalogació: C 15 A.  
Nombre de llocs que s'ofereixen: 1.  
Destinació: Departament de Química de l?Escola Universitària d'Enginyers Tècnics Agrícoles d'Orihuela.  
Localitat: Orihuela.  
Requisits: títol de BUP, Batxillerat Superior, Formació Professional de segon, grau o formació laboral equivalent amb la categoria professional reconeguda en l?Ordenança Laboral, i tots els qui hagen superat les proves d?accés a la universitat per a majors de 25 anys, títol de Batxillerat Elemental, Graduat Escolar, Formació Professional de primer grau o formació laboral equivalent amb la categoria professional reconeguda en l?Ordenança Laboral.  
Funcions generals:  
- Cura dels laboratoris de Química General, Anàlisis Agrícoles i Anàlisis d'Aliments, que comprén el manteniment d'equips i el suport necessari per a fer les pràctiques docents i dels treballs d'investigació.  
- I totes les funcions inherents al lloc de treball i categoria professional.  
Coneixements sobre els quals versaran el 1r. i 2n. exercicis:  
- Formulació i nomenclatura de Química General.  
- Operacions bàsiques al laboratori.  
- Estructura atòmica i sistema periòdic dels elements.  
- Dissolucions.  
- Equacions químiques.  
- Equilibris iònics.  
- Acids i bases.  
- Oxidació reducció.  
- Gravimetries.  
- Volumetries.  
- Anàlisi instrumental.  
- Anàlisi qualitatiu.  
- Conceptes bàsics en Química Orgànica.  
- Hidrocarburs.  
- Normes de seguretat i manipulació de productes al laboratori.  
Mèrits: entre altres, es consideraran com a mèrits per a aquest concurs:  
- Altres titulacions acadèmiques.  
- Coneixements d'informàtica.  
- Coneixements d'idiomes.  
- Cursos de perfeccionament i formació relacionats amb el lloc de treball.  
- Experiència professional en laboratoris de Química.  
- Experiència en el maneig d'aparells d?anàlisi instrumental.  
Codi del lloc: L/91/71.  
Denominació del lloc de treball: Oficial/a primera de laboratori.  
Catalogació: C/D 13 A,  
Nombre de llocs que s'ofereixen: 1.  
Destinació: laboratori integrat de bioenginyeria.  
Localitat: València.  
Requisits: títol de BUP, Batxillerat Superior, Formació Professional de segon grau o formació laboral equivalent amb la categoria professional reconeguda en l?Ordenança Laboral, i tots els qui hagen superat les proves d'accés a la universitat per a majors de 25 anys, títol de Batxillerat Elemental, Graduat Escolar, Formació Professional de primer grau o formació laboral equivalent amb la categoria professional reconeguda en l?Ordenança Laboral.  
Funcions generals:  
- Cura i manteniment d?animals d?experimentació (ratolins etc.)  
- Preparació de reactius de laboratori, mitjans de conreu, dissolucions, etc.  
- Esterilització de dissolucions i material.  
- Neteja de material de laboratori.  
- Gestió de comandes.  
- I totes aquelles funcions inherents al lloc de treball i categoria professional.  
Mèrits: entre altres, es consideraran com a mèrits per a aquest concurs:  
- Es valoraran especialment els mèrits següents, sempre que es justifiquen documentalment:  
- Titulació.  
- Expedient.  
- Experiència professional en tècniques d?anàlisi en bioquímica, immunologia i manteniment d?animalaris.  
- Coneixements d'idiomes.  
- Coneixements d'informàtica a nivell d'usuari.  
Coneixements sobre els quals versaran el 1r. i 2n. exercicis:  
Coneixements a nivell d'FP2 o equivalent:  
- Unitats i anàlisi dimensional.  
- Seguretat i higiene especial per al laboratori químic i biològic.  
- Esterilització al laboratori.   
- Determinació de constants i propietats físico- químiques.  
- L?equilibri químic.  
- L?equilibri àcid- base. Solucions tampó.  
- L?equilibri redox. Electroquímica.  
- Solubilitat i precipitació.  
- Conductimetria. Concepte, funcionament i aplicacions.  
- Mètodes amperomètrics i potenciomètrics. Concepte, funcionament i aplicacions.  
- Mètodes òptics. Concepte, funcionament i aplicacions.  
- Centrifugació. Concepte, funcionament i aplicacions.  
- Cromatologia. Concepte, funcionament i aplicacions.  
- Electroforesi. Concepte, funcionament i aplicacions.  
- Mètodes d'anàlisis immunològics. Nocions bàsiques.  
- Nocions bàsiques sobre aminoàcids i proteïnes.  
- Nocions mínimes sobre anticossos.  
Codi del lloc: L/91/72.  
Denominació del lloc de, treball: Especialista Tècnic/a de laboratori.  
Catalogació: C 15 A.  
Nombre de llocs que s?ofereixen: 1.  
Destinació: Departament d'Escultura.  
Localitat: València.  
Requisits: títol de BUP, Batxillerat Superior, Formació Professional de segon grau o formació laboral equivalent amb la categoria professional reconeguda en l?Ordenança Laboral, i tots els qui hagen superat les proves d?accés a la Universitat per a majors de 25 anys, títol de Batxillerat Elemental, Graduat Escolar, Formació Professional de primer gran o formació laboral equivalent amb la categoria professional reconeguda en l?Ordenança Laboral.  
Funcions generals:  
- Manteniment i cura de la maquinària del departament, que es relaciona a continuació:  
- Maquinaria per a fusta (raspalladora, regruixadora, serra i eines de bricolatge).  
- Maquinària per a metall (cisalla, oxitall, soldadors i eines accessòries).  
- Vigilància del compliment de les normes de seguretat en l?ús d'aquesta maquinària.  
- Maneig correcte en les tècniques inherents a la maquinaria relacionada anteriorment.  
- Suport tècnic en classes pràctiques.  
- I totes aquelles funcions inherents al lloc de treball i categoria professional.  
Mèrits: entre altres, es consideraran com a mèrits per a aquest concurs:  
- Experiència professional demostrada en les tècniques i maquinària mencionada en els punts anteriors.  
- Cursos realitzats sobre aquestes matèries, especificades en el perfil.  
Coneixements sobre els quals versaran el 1r. i 2n. exercicis:  
A) Teòric:  
- La fusta:  
- Classes de fusta  
- Eines i instruments auxiliars  
- Afinat i esmolat de les eines  
- Coles  
- Talla  
- Acoblaments  
- Traçat i preparació del treball  
- Acabats de la fusta  
- Maquinària  
- Els metalls. El ferro.  
- Eines i instruments auxiliars  
- Esmolat i conservació de les eines  
- Tallament, soldadura i altres tipus d'unió  
- Traçat i preparació del treball  
- Acabats  
- Maquinària  
- Forja  
- Fosa  
- Plàstics:  
- Classes de plàstics   
- Eines i instruments auxiliars   
- Tallament, acoblaments i emmotllaments   
- Resines   
- Motlles  
- Pedra:  
- Classes de pedra   
- Eines i instruments auxiliars   
- Tractaments manuals i industrials   
- Tractament de superfícies   
- Argila i pastes ceràmiques:   
- Classes d?argiles i pastes ceràmiques   
- Eines i instruments auxiliars   
- Preparació i pastat de les argiles   
- Xamotes i engalbes   
- Tipus i processos de cocció  
B) Examen pràctic:  
- Esmolat d'eines auxiliars: broques, enformadors, gúbies.  
- Acoblaments senzills a mitja fusta.  
- Acoblaments a cua d?oronella.  
- Construcció i pavonat d?un volum bàsic (cub, con, piràmide o esfera) en xapa de ferro.  
- Realització d'un motlle amb fibra de vidre i resina de poliester.  
- Realització d'una superfície plana en pedra i el seu acabat.  
- Realització d'un cilindre d'argila.  
Codi del lloc : L/91/77.  
Denominació del lloc de treball. Tècnic/a mitjà de laboratori.  
Catalogació: B 16 A.  
Nombre de llocs que s'ofereixen: 1.  
Destinació: laboratori de radioactivitat ambiental del Departament d?Enginyeria Química i Nuclear.  
Localitat: València.  
Requisits:  
Estar en possessió del títol d'Enginyer Tècnic, Formació Professional de tercer, Diplomat Universitari, Arquitecte tècnic o titulat equivalent reconegut pel Ministeri d'Educació i Ciència. Funcions generals:  
- Col·laborar en la preparació de les classes pràctiques del laboratori.  
- Presa de mostres ambientals. Preparació i mesura de radioactivitat sobre aquestes.  
- Control i manteniment dels equips relacionats amb aquestes activitats.  
- I totes les funcions inherents al lloc de treball i categoria professional.  
Mèrits: es valoraran entre altres mèrits:  
- Titulacions superiors a les exigides en la convocatòria que tinguen relació amb les funcions que s'han de portar a terme.  
- Cursos específics relacionats amb les funcions que s'han de portar a terme.  
- Experiència professional relacionada amb els llocs que s'ofereixen.  
- Coneixements d'informàtica.  
- Coneixements d'electrònica.  
- Coneixements d'idiomes moderns, anglès preferentment.  
Coneixements sobre els quals versaran el 1r. i 2n. exercicis:  
1. Conceptes bàsics d'estructura de la matèria.  
2. La radiació electromagnètica.  
3. Desintegració alfa.  
4. Desintegració beta.  
5. Reaccions nuclears.  
6. Interacció de les partícules carregades amb la matèria.  
7. Interacció de la radiació electromagnètica amb la matèria.  
8. Interacció de neutrons amb la matèria.  
9. Magnituds i unitats radiològiques.  
10. Detectors de ionització gasosa.  
11. Detectors de llambreig.  
12. Detectors de semiconductors.  
13. Detectors de neutrons.  
14. Altres tècniques de detecció: emulsions, mètodes, colorímetres, detectors de luminiscència.  
15 Estadística aplicada a les mesures radioactives.  
16. Dispositius de dosimetria i protecció radiològica.  
17. Efectes biològics de les radiacions ionitzants.  
18. Conceptes bàsics de radioprotecció: idees bàsiques, relació dosis- efectes, dosi equivalent efectiva, límits de dosis, dosi interna i externa.  
19. Radioprotecció operacional: organització d'un programa de radioproteccio, responsabilitat del personal, vigilància de zones de treball, sistemes d?accés i control.  
20. Radioprotecció operacional: vigilància del personal quant a irradiació externa i interna.  
21. Fonts de radiació, tipus, manipulació d?aquestes, mesures de protecció, emmagatzemament, descontaminació.  
22. Normes bàsiques de protecció radiològica, plans d?emergència, procediments d?actuació en cas d?emergència.  
23. Gestió de residus radioactius.  
24. Transport de materials radioactius.  
25. Legislació espanyola sobre instal·lacions radioactives i radioactivitat ambiental.  
26. Radioactivitat ambiental.  
27. Procediments de recollida de mostres ambientals per a anàlisi de radioactivitat.  
28. Tècniques analítiques més freqüents en laboratoris de radioactivitat.  
29. Instrumentació nuclear bàsica en laboratoris de radioactivitat ambiental.  
Pràctic  
30. Muntatge d'un analitzador monocenal, obtenció d?espectres per a diversos emissors gamma i calibratge en energia.  
31. Maneig de monitors de radiació.  
32. Maneig de detectors de termoluminiscència.  
33. Mesura d?activitat absoluta d'una mostra.  
34. Calibratge en energia i eficàcia d'un detector de semiconductor.  
35. Determinació de l?espectre beta del triti utilitzant llambreig líquid i estudi d'extinció.  
36. Calibratge i mesura d'un equip de detecció beta.  
37. Separació química dels radioisòtops més significatius en radioactivitat ambiental.  
Codi del lloc: L/91/78.  
Denominació del lloc de treball: Tècnic/a Mitjà de Laboratori.  
Catalogació: B 16 A.  
Nombre de llocs que s?ofereixen: 1.  
Destinació: laboratori d?isòtops del Servei de Radiacions de la Universitat Politècnica de València.  
Localitat: València.  
Requisits: estar en possessió del títol d'Enginyer Tècnic, Formació Professional de tercer grau, Diplomat Universitari, Arquitecte Tècnic o titulat equivalent reconegut pel Ministeri d'Educació i Ciència.  
Funcions generals:  
- Cura del Servei de Radiacions de la Universitat Politècnica de València, que comprén les funcions de:  
- Protecció radiològica.  
- Control i manteniment d'equips al seu càrrec.  
- Maneig i preparació de material per a altres laboratoris de la UPV.  
- Control, manipulació i gestió de residus.  
- Suport en les pràctiques docents de les assignatures: protecció radioactiva, física nuclear i radioisòtops i les seues aplicacions.  
- I totes aquelles funcions inherents al lloc de treball i categoria professional.  
Mèrits: es valoraran entre altres mèrits:  
- Titulacions superiors a les exigides en la convocatòria que tinguen relació amb les funcions que s'han de portar a terme.  
- Cursos específics relacionats amb les funcions que s'han de portar a terme.  
- Experiència professional relacionada amb els llocs que s'ofereixen.  
- Coneixements d'Informàtica.  
- Coneixements d?Electrònica.  
- Coneixements d'idiomes moderns, anglès preferentment.  
Coneixements sobre els quals tractaran el 1r. i 2n. exercicis:  
1. Conceptes bàsics d'estructura de la matèria.  
2. La radiació electromagnètica.  
3. Desintegració alfa.  
4. Desintegració beta.  
5. Reaccions nuclears.  
6. Interacció de les partícules carregades amb la matèria.  
7. Interacció de la radiació electromagnètica amb la matèria.  
8. Interacció de neutrons amb la matèria.  
9. Magnituds i unitats radiològiques.  
10. Dosimetria alfa i beta.  
11. Dosimetria gamma i de neutrons.  
12. Conceptes bàsics de càlcul de blindatges.  
13. Detectors de ionització gasosa.  
14. Detectors de llambreig i detectors de semiconductor.  
15. Detectors de neutrons. Altres tècniques de detecció: emulsions, mètodes calorímetres, detectors de luminiscència.  
16. Amplificació, transmissió i recompte d'impulsos en instrumentació nuclear.  
17. Analitzadors mono i multicanals.  
18. Coincidències i anticoincidències: coincidències vertaderes i accidentals, circuits de coincidència i anticoincidència. Estadística. Experiències nuclears mitjançant circuits de coincidència i anticoincidència.  
19. Estadística aplicada a les mesures nuclears.  
20. Causes d?error i soroll en instrumentació nuclear.  
21. Dispositius de dosimetria i protecció radiològica.  
22. Efectes biològics de les radiacions ionitzants.  
23. Conceptes bàsics de radioprotecció: idees bàsiques, relació dosis- efectes, dosi equivalent efectiva, límits de dosis, dosi interna i externa.  
24. Radioprotecció operacional: organització d'un programa de radioprotecció, responsabilitat del personal, vigilància de zones de treball, sistemes d'accés i control. Vigilància del personal.  
25. Fonts de radiació, tipus, manipulació d'aquestes, mesures de protecció, emmagatzemament, descontaminació.  
26. Normes bàsiques de protecció radiològica, plans d?emergència.  
27. Característiques físiques de les instal·lacions radioactives.  
28. Gestió de residus radioactius.  
29. Transport de material radioactiu.  
30. Legislació espanyola sobre instal·lacions.  
31. Instrumentació nucleònica i control industrial amb radioisòtops.  
32. Mètodes de transmissió i retrodispersió de la radiació.  
33. Gammagrafia i radiografia: equips, metolologies i especificacions.  
Pràctic:  
34. Muntatge d'un equip de recompte utilitzant un detector de Geiger Muller i obtenció de la corba característica del Geiger Muller.  
35. Mesura del coeficient d'atenuació de la radiació gamma.  
36. Muntatge d'un analitzador monocanal, obtenció d?espectres per a diverses emissores gamma i calibratge en energia.  
37. Maneig de monitors de radiació.  
38. Maneig de detectors de termoluminiscència.  
39. Mesura d'activitat absoluta d'una mostra.  
40. Calibratge en energia i eficàcia d'un detector de Ge-li.  
41. Determinació de l'espectre beta del triti utilitzant llambreig líquid i estudi d'extinció.  
ANNEX II  
Tribunal qualificador   
Titulars  
- Un Vice-rector o persona en qui delegue.  
- Dos representants de la Universitat Politècnica, designats pel Rector.  
- Dos representants del comitè d?empresa, un de cada una de les centrals sindicals més representatives.  
- La Cap del Servei de Personal, que hi farà de secretària, amb veu però sense vot.